CELEX: 32015D0382
Language: hu
Date: 2015-03-06 00:00:00
Title: A Tanács (KKBP) 2015/382 határozata ( 2015. március 6. ) a líbiai helyzetre tekintettel hozott korlátozó intézkedésekről szóló 2011/137/KKBP határozat módosításáról

7.3.2015   
            
            
               HU
            
            
               Az Európai Unió Hivatalos Lapja
            
            
               L 64/38
            
         A TANÁCS (KKBP) 2015/382 HATÁROZATA
   (2015. március 6.)
   a líbiai helyzetre tekintettel hozott korlátozó intézkedésekről szóló 2011/137/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:
   
               (1)
            
            
               A Tanács 2011. február 28-án elfogadta a 2011/137/KKBP határozatot (1).
            
         
               (2)
            
            
               A Tanács 2014. október 20-án aggodalmát fejezte ki a líbiai helyzettel kapcsolatosan és kijelentette, hogy a líbiai békét és stabilitást érő fenyegetéseknek a kezelése érdekében kész végrehajtani az Egyesült Nemzetek Biztonsági Tanácsának (ENSZ BT) 2014. augusztus 27-i 2174 (2014) sz. ENSZ BT-határozatát. A Tanács megállapította, hogy az erőszakért felelős személyeket és azon személyeket, akik akadályozzák vagy veszélyeztetik a líbiai demokráciát, felelősségre kell vonni.
            
         
               (3)
            
            
               A 2174 (2014) ENSZ BT-határozat többek között kiterjeszti az 1970 (2011) ENSZ BT-határozat 22. pontjában és az 1973 (2011) ENSZ BT-határozat 23. pontjában foglalt utazási tilalomnak és vagyoni eszközök befagyasztására irányuló intézkedéseknek az alkalmazását azon személyekre és szervezetekre, akik, illetve amelyek Líbia békéjét, stabilitását vagy biztonságát veszélyeztető tevékenységeket támogatnak, vagy akadályozzák vagy veszélyeztetik a líbiai politikai átmenet sikeres megvalósulását. A 2014/727/KKBP tanácsi határozat (2) ennek megfelelően módosította a 2011/137/KKBP tanácsi határozat I. és III. mellékletét.
            
         
               (4)
            
            
               A 2174 (2014) sz. ENSZ BT-határozatban foglalt utazási tilalom és vagyoni eszközök befagyasztására irányuló intézkedések alkalmazásának kritériumait ki kell terjeszteni a 2011/137/KKBP határozat I. vagy a III. mellékletben nem szereplő személyekre és szervezetekre is.
            
         
               (5)
            
            
               A Törvényszék T-348/13. sz. ügyben 2014. szeptember 24-én hozott ítéletét (3) követően az Ahmed Mohammed Qadhaf Al-Dam-ra vonatkozó bejegyzést törölni kell a 2011/137/KKBP határozat II. és IV. mellékletéből. Ezenkívül egy másik személyre vonatkozó bejegyzést is törölni kell a 2011/137/KKBP határozat II. mellékletéből. Ezen túlmenően egy, a 2011/137/KKBP határozat II. és IV. mellékletében szereplő személyre vonatkozó bejegyzést naprakésszé kell tenni.
            
         
               (6)
            
            
               A 2011/137/KKBP határozatot ezért ennek megfelelően módosítani kell,
            
         ELFOGADTA EZT A HATÁROZATOT
   1. cikk
   A 2011/137/KKBP határozat a következőképpen módosul:
   
               1.
            
            
               Az 5. cikk (1) bekezdése a következő ponttal egészül ki:
               
                           „c)
                        
                        
                           az e határozat I. mellékletében nem szereplő azon személyek, akik Líbia békéjét, stabilitását vagy biztonságát veszélyeztető tevékenységekben vesznek részt vagy ilyen tevékenységeket támogatnak, illetve akadályozzák vagy veszélyeztetik a líbiai politikai átmenet sikeres megvalósulását, többek között az alábbiak révén:
                           
                                       i.
                                    
                                    
                                       az alkalmazandó nemzetközi emberi jogi normákat vagy a nemzetközi humanitárius jogot sértő tevékenységek vagy emberi jogi visszaélésnek minősülő tevékenységek tervezése, irányítása vagy elkövetése Líbiában;
                                    
                                 
                                       ii.
                                    
                                    
                                       a líbiai repülőterek, vasúti vagy buszpályaudvarok vagy tengeri kikötők elleni, vagy a líbiai állam intézményei vagy infrastruktúrája elleni, vagy a Líbia területén lévő külképviseletek elleni támadások tervezése, irányítása vagy elkövetése;
                                    
                                 
                                       iii.
                                    
                                    
                                       támogatás nyújtása fegyveres csoportok vagy bűnszövetkezetek számára a nyersolaj vagy bármely más természeti erőforrás Líbiában való jogellenes kiaknázása révén;
                                    
                                 
                                       iv.
                                    
                                    
                                       jegyzékbe vett személyek vagy szervezetek érdekében, nevében vagy azok utasítása szerint végzett tevékenység,
                                    
                                 az e határozat II. mellékletében felsoroltak szerint.”
                        
                     .
            
         
               2.
            
            
               A 6. cikk (1) bekezdése a következő ponttal egészül ki:
               
                           „c)
                        
                        
                           az e határozat III. mellékletében nem szereplő azon személyek, akik Líbia békéjét, stabilitását vagy biztonságát veszélyeztető tevékenységekben vesznek részt vagy ilyen tevékenységeket támogatnak, illetve akadályozzák vagy veszélyeztetik a líbiai politikai átmenet sikeres megvalósulását, többek között az alábbiak révén:
                           
                                       i.
                                    
                                    
                                       az alkalmazandó nemzetközi emberi jogi normákat vagy a nemzetközi humanitárius jogot sértő tevékenységek vagy emberi jogi visszaélésnek minősülő tevékenységek tervezése, irányítása vagy elkövetése Líbiában;
                                    
                                 
                                       ii.
                                    
                                    
                                       a líbiai repülőterek, vasúti vagy buszpályaudvarok vagy tengeri kikötők elleni, vagy a líbiai állam intézményei vagy infrastruktúrája elleni, vagy a Líbia területén lévő külképviseletek elleni támadások tervezése, irányítása vagy elkövetése;
                                    
                                 
                                       iii.
                                    
                                    
                                       támogatás nyújtása fegyveres csoportok vagy bűnszövetkezetek számára a nyersolaj vagy bármely más természeti erőforrás Líbiában való jogellenes kiaknázása révén;
                                    
                                 
                                       iv.
                                    
                                    
                                       jegyzékbe vett személyek vagy szervezetek érdekében, nevében vagy azok utasítása szerint végzett tevékenység,
                                    
                                 az e határozat IV. mellékletében felsoroltak szerint.”
                        
                     .
            
         2. cikk
   A 2011/137/KKBP határozat II. és IV. melléklete az e határozat mellékletében meghatározottak szerint módosul.
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2015. március 6-án.
      
         
            a Tanács részéről
         
         
            az elnök
         
         K. GERHARDS
      
   
   
      (1)  A Tanács 2011/137/KKBP határozata (2011. február 28.) a líbiai helyzetre tekintettel hozott korlátozó intézkedésekről (HL L 58., 2011.3.3., 53. o.).
   
      (2)  A Tanács 2014/727/KKBP határozata (2014. október 20.) a líbiai helyzetre tekintettel hozott korlátozó intézkedésekről szóló 2011/137/KKBP határozat módosításáról (HL L 301., 2014.10.21., 30. o.).
   
      (3)  Az EBHT-ban még nem tették közzé.
   
      MELLÉKLET
      
                  1.
               
               
                  A következő személyekre vonatkozó bejegyzéseket törölni kell a 2011/137/KKBP határozat II. mellékletében foglalt jegyzékből:
                  
                              „6.
                           
                           
                              QADHAF AL-DAM, Ahmed Mohammed”
                           
                        
                              „19.
                           
                           
                              ZIDANE, Mohamad Ali.”
                           
                        
            
                  2.
               
               
                  Az alábbi személyre vonatkozó bejegyzést törölni kell a 2011/137/KKBP határozat IV. mellékletében foglalt jegyzékből:
                  
                              „8.
                           
                           
                              QADHAF AL-DAM, Ahmed Mohammed.”
                           
                        
            
                  3.
               
               
                  Az alábbi személyre vonatkozó, a 2011/137/KKBP határozat II. és IV. mellékletében szereplő bejegyzés helyébe a következő bejegyzés lép:
                  
                               
                           
                           
                              Név
                           
                           
                              Azonosító adatok
                           
                           
                              A jegyzékbe vétel okai
                           
                           
                              A jegyzékbe vétel időpontja
                           
                        
                              „1.
                           
                           
                              ABDULHAFIZ, Mas'ud, ezredes (másképp ABDULHAFID (vezetéknév); Massoud (utónév))
                           
                           
                              Beosztása: A fegyveres erők parancsnoka
                              Születési idő: 1937. január 1.
                              Születési hely: Tripoli, Líbia.
                           
                           
                              A fegyveres erők harmadik legfontosabb embere. Jelentős szerepet tölt be a katonai hírszerzésben.
                           
                           
                              2011.2.28.”